Hirvikoski

Hirvikoski on kylä ja taajama Loimaan kaupungissa.  Ennen Loimaan kunnan ja Loimaan kaupungin kuntaliitosta vuonna 2005 se oli Loimaan kunnan hallinnollinen keskus ja kirkonkylä. Hirvikoski sijaitsee noin neljä kilometriä Loimaan kaupungin keskustasta luoteeseen. Taajamien kasvettua yhteen uudisrakentamisen myötä Hirvikoski luetaan Tilastokeskuksen vuoden 2011 tilastollisten taajamien määrittelyssä osaksi Loimaan keskustaajamaa.

Kylä ja taajama sijaitsevat Loimijoen varressa. Niiden alueelle jää Loimijoessa kylälle ja taajamalle nimensä antanut Hirvikoski, jossa vesivoimaan perustuva teollisuustoiminta käynnistyi 1880-luvulla samanaikaisesti ylempänä Loimijoen varrella nykyisen Loimaan kaupungin keskustan tuntumassa sijaitsevalla Vesikoskella alkaneen teollisuustoiminnan kanssa. 

Hirvikoskella on kirjasto, peruskoulu, kansanopisto, entisen Loimaan kunnan kunnantalo sekä Charles Bassin ja Carl Ludvig Engelin suunnitelmien mukaan 1830-luvulla rakennettu Kanta-Loimaan kirkko. Taajamassa on muun muassa urheilukenttä ja liikuntakeskus Hirvihovi, jossa sijaitsee uimahalli Vesihovi. Muita julkisia palveluja ovat vanhainkoti ja päiväkodit. Löytyy Ravintola Habibi sekä K-Market. Palveluihin kuuluu myös pankkiautomaatti.

Lähteet 

Loimaan kunnan kylät
Suomen kirkonkylät
Suomen entiset kuntakeskukset
Varsinais-Suomen maakunnan entiset taajamat